polyglot-tagger/wikipedia-language-snippets-filtered huggingface dataset:
2015లో హాలీవుడ్ సినిమావారియర్ కు రీమేక్ అయిన బ్రదర్స్ సినిమాలో నటించారు సిద్దార్ధ్. కరణ్ మల్హోత్రా దర్శకత్వంలోఅక్షయ్ కుమార్తో కలసి ఈ సినిమాలో కనిపించారాయన. ఈ సినిమా ఫ్లాప్ అయింది. కానీ ఆ తరువాత ఆయన నటించిన కపూర్ & సన్స్ కమర్షియల్ గా హిట్ కావడమే కాక, విమర్శకుల ప్రశంసలు కూడా పొందింది. ది హిందూ పత్రికకు చెందిన విమర్శకులు నమ్రతా జోషి సినిమాలో సిద్దార్ధ్ నటనను బాగా ప్రశంసించారు.
ఆ తరువాత 2014లో పరిణీతి చోప్రా, అదా శర్మ హీరోయిన్లుగా హసీ తో ఫసీ సినిమాలో నటించారు సిద్ధార్ధ్. ఈ సినిమాలో పరిణీతి, సిద్దార్ధ్ ల కెమిస్ట్రీ బాగా కుదిరిందని విమర్శకులు మెచ్చుకున్నారు. ఎన్డీటీవీ కి చెందిన విమర్శకుడు సైబల్ చటర్జీ, సిద్దార్ధ్ నటనను తొలినాళ్ళ అమితాబ్ బచ్చన్ నటనతో పోల్చి ప్రశంసించారు. సినిమా మంచి హిట్ అయింది. ప్రపంచవ్యాప్తంగా 620 మిలియన్ వసూళ్ళు సాధించింది.
2016 నిత్యా మెహ్రా దర్శకత్వంలో కత్రినా కైఫ్ తో కలసి బార్ బార్ దేఖో సినిమా పూర్తిచేశారు. ప్రస్తుతం జాక్వెలైన్ ఫెర్నాండేజ్ తో కలిసి ఒక యాక్షన్ కామెడీ సినిమాలో నటిస్తున్నారు. రాజ్ నిడిమోరు, కృష్ణ.డి.కెలు దర్శకత్వం వహిస్తున్నారు. మోహిత్ సూరి దర్శకత్వంలో ఆలియా భట్ తో కలసి ఆషికీ-3లో నటించడానికి ఒప్పుకున్నారు. ఐట్టెఫక్ సినిమా రీమేక్ లో కూడా నటించనున్నారు సిద్దార్ధ్.
2012లో కరణ్ దర్శకత్వంలో స్టుడెంట్ ఆఫ్ ది ఇయర్ సినిమాతో నటునిగా తెరంగేట్రం చేశారు. ఈ సినిమాలో వరుణ్ ధావన్, ఆలియా భట్ లతో కలసి నటించారాయన. ఈ సినిమాలోని సిద్ధార్ధ్ నటనకు విమర్శకుల నుంచి ప్రశంసలు లభించాయి. ఈ సినిమా కమర్షియల్ గా కూడా మంచి విజయం సాధించింది. 700 మిలియన్ వసూళ్ళు సాధించింది.
భారతదేశంలో మిగిలిన ప్రదేశాల్లో లాగానే పంజాబ్, హర్యానా, హిమాచల్ ప్రదేశ్ లలో కూడా శీతాకాలంలో వరిపంట పండదు. శరదృతువులో పండే పంటను ఈ రోజునే ఇంటికి తెచ్చుకుంటారు. చెరకురసం, పాలలో ఉడికిన బియ్యాన్ని పరమాన్నం లా చేసుకుని ఈ రోజున ప్రసాదంలా తింటారు పంజాబీలు. "పోహ్ రిధీ, మాఘ్ ఖడీ" అనేది పంజాబీ నానుడి. పోహ్ మాసపు చివరి రోజున ఖీర్ చేసుకుని, దానిని మాఘమాసపు మొదటి రోజున తినాలి అని దానర్ధం. పంజాబ్ లోని కొన్ని ప్రదేశాల్లో పప్పులతో చేసుకునే కిచిడీని, చెరకు, బెల్లం కూడా తింటుంటారు ఈ రోజున. ఇవన్నీ కూడా శీతాకాలపు పంటలే. నువ్వులతో చేసిన పదార్ధాలను తినడం కూడా ఆచారమే. బసంత్ పండుగకు మాత్రం కుంకుమ బియ్యం తింటారు.
పంజాబ్ లోని కొన్ని ప్రాంతాల్లో కన్నెపిల్లలు, ఇంటిలోని పెద్దవారిని కానుకలు అడగడం ఒక ఆచారం. ఈ సంబరాన్ని "మోహ్ మాహీ" అని అంటారు. మాఘీ పండుగ రోజున ఉదయం పూట ఈ సంబరం జరుపుకుంటారు. ఈ సంబరంలో ఒక పాట కూడా పాడుతుంటారు:మోహ్-మాహీ దే కే జా-దే కే జా
మాఘీ, మకరసంక్రాంతికి పంజాబీ రూపం. శీతాకాలంలో భారతదేశం మొత్తం మీద జరుపుకునే మకరసంక్రాంతిని వీరు మాఘీ పేరుతో చేసుకుంటారు. పంజాబీ పంచాంగం ప్రకారం వచ్చే మాఘ మాస మొదటి రోజును మాఘీగా జరుపుకుంటారు. ఈ పండుగను పంజాబ్, హిమాచల్ ప్రదేశ్, హర్యానా ప్రజలు చేసుకుంటారు. సంప్రదాయంగా, కాలానుసారంగా, ఆధ్యాత్మికంగా పంజాబీలకు ప్రత్యేకమైన పండుగ ఇది. వ్యవసాయ నూతన సంవత్సరంగా జరుపుకునే ఈ పండుగలో ఆటపాటలకు విశేష ప్రముఖ్యత ఉంటుంది.
పగలు పెద్దగా ఉండటాన్ని సూచిస్తుంది మాఘీ. శీతాకాల ప్రభావం తగ్గుముఖం పట్టే సమయంలో వస్తుంది ఈ పండుగ. దీనిని బారా దిన్ అని కూడా వ్యవహరిస్తారు. శిశిరకాలం ప్రారంభ సూచనగా చేసుకుంటారు. సూర్యమాన మాఘమాసంలో మాఘీ జరుపుకుంటే, చంద్రమాన మాఘమాసంలో బసంత్ పండుగను జరుపుకుంటారు పంజాబీలు. రెండు పండుగలూ కాలానుగుణంగానే జరుపుకుంటారు. బసంత్ కన్నా ముందు మాఘీ పండుగే వస్తుంది.
ప్రాథమికంగా సంవత్సరాన్ని కొలవడానికి ఉత్తర, దక్షిణాయనాలు, విషువత్తులను ఉపయోగిస్తారు. దక్షిణాయనం పూర్తయిన తరువాతి రోజునే సంవత్సరాదిగా భావించి మాఘీ పండుగను జరుపుకుంటారు పంజాబీలు. నిజానికి దక్షిణాయనం వీరికి 23 డిసెంబరుతోనే అయిపోయినా, పంజాబీ పంచాంగం ప్రకారం వీరు ఈ మాఘీ పండుగను జనవరి 14న జరుపుకుంటారు.
ఉత్తరాయణ పుణ్యకాల ప్రారంభాన్ని మాఘీగా వ్యవహరిస్తారు. నిజానికి శీతాకాలం పూర్తి అవడంతోనే ఈ పండుగను జరుపుకోవాలి కానీ, దక్షిణాయనం పూర్తి అయిన తరువాతే ఉత్తరాయణం మొదలు కావడంతో ఆ మరుసటి రోజునే మాఘీగా జరుపుకుంటారు. పోహ్ మాసంతో దక్షిణాయనం పూర్తయి, మాఘమాసపు మొదటి రోజుతో ఉత్తరాయణం ప్రారంభమవుతుంది.
హిందువులు మాఘీ రోజున నువ్వుల నూనె రాసుకుని, తరువాత తలంటు పోసుకుంటారు. నువ్వులు పాపాన్ని కడిగివేస్తాయన్నది భారతీయుల్లో ఉన్న ఒక నమ్మకం. ఈరోజున భోగిమంటలు వెలిగించి పంజాబీ హిందువులు నువ్వులు మంటల్లో వేస్తూ ఆ మంటలకు ప్రదక్షణం చేస్తారు.
హిందువులు ఈరోజున తీర్ధస్నానాలు, మందిర దర్శనాలు చేస్తుంటారు. ఈ రోజున ముఖ్యంగా గంగానదీ స్నానం పవిత్రమైనదిగా భావిస్తారు. దాన, ధ్యాన, హవనాది పుణ్యకార్యక్రమాలకు మాఘమాసం పవిత్రమనదిగా చెబుతారు వీరు.
సంప్రదాయంగా, స్థానిక ప్రాంతాల్లో మాఘీ వేడుకలు, జాతరులు నిర్వహించుకుంటారు. ఈ వేడుకల్లో వివిధ ఆటలపోటీలు జరుగుతాయి. పంజాబీ కబడ్డీ, కుస్తీ పోటీలు వంటి స్థానిక క్రీడాపోటీలు నిర్వహిస్తారు.
సమర్థవంతమైన అణ్వస్త్ర నిరోధానికి అణుత్రయం ఉత్తమమైనదని తెలిసినప్పటికీ, పూర్తిస్థాయి అణుత్రయాన్ని నెలకొల్పి నిర్వహించడానికి అవసరమైన సైనిక బడ్జెట్టు చాలా అణ్వస్త్ర దేశాలకు లేదు. అణుయుగంలో చాలాకాలంపాటు అమెరికా రష్యాలు మాత్రమే అణుత్రయాన్ని నెలకొల్పుకోగలిగాయి. ఆ రెండు దేశాల అణుత్రయం ఒకే ధోరణిలో ఉండేవి. దానిలో కింది భాగాలున్నాయి:
అణు బాంబులు మోసుకుపోగలిగిన బాంబరు విమానాలు. ఇవి విమాన వాహక నౌకల నుండి గానీ, నేలపైనుండి గానీ ఎగురుతాయి. దూర పరిధి క్షిపణులు వీటికి అమర్చబడి ఉంటాయి.
సరైన దాడి కోసం సరైన ఆయుధాన్ని వాడే వీలు కల్పించడమే కాకుండా, శత్రువు దాడి చేసినపుడు కొన్ని ఆయుధాలను పరిరక్షించుకుని ఎదురుదాడి చేసే అవకాశం ఈ అణుత్రయం వలన కలుగుతుంది:
ఖండాంతర క్షిపణుల ద్వారా లక్ష్యం నుండి దూరంగా, సురక్షిత స్థలం నుండి, దాడి చెయ్యవచ్చు. వాటిని ప్రయోగించాక, వాటిని ఎదుర్కొనడం అంత తేలిక కాదు. కానీ వాటిని సైలోల వంటి స్థిర స్థానాల నుండి ప్రయోగించేట్లైతే, వాటిమీద తొలి దాడి చెయ్యడం శత్రువుకు తేలిక. తక్కువ పరిధి క్షిపణులపై కూడా అణ్వాయుధాలను మోహరించి, శత్రు దేశాల సరిహద్దులకు దగ్గరలో ఉన్న దేశాల్లో మోహరించారు. అయితే అమెరికా రష్యాల ఆయుధాల నియంత్రణ ఒప్పందాల్లో భాగంగా ఇలా మోహరించడాన్ని నిషేధించారు.
జలాంతర్గామి నుండి ప్రయోగించే బాలిస్టిక్ క్షిపణులకు తొలిదాడి నుండి తప్పించుకునే అవకాశాలు మెండుగా ఉంటాయి. అందుచేత వీటిని అణు ఎదురు దాడికి వాడుకోవచ్చు. మొదట్లో జలాంతర్గామి నుండి ప్రయోగించే దూర పరిధి క్రూయిజ్ క్షిపణులను అణుత్రయంలో భాగంగా పరిగణించారు. బాలిస్టిక్ క్షిపణులు అందుబాటులోకి వచ్చాక వాటి స్థానంలోకి ప్రవేశించాయి.
బాంబరు విమానాలు తొలిదాడి, ఎదురుదాడి రెంటికీ ఉపయోగపడతాయి. సురక్షిత స్థానాల్లో ఉంచిన బాంబర్లు, గాల్లోనే ఇంధనం విమానాలూ మొదలైన వాటిని కలిపి ఎదురుదాడి దళంఘా పరిగణించవచ్చు. గాల్లోనే ఇంధనం నింపే విమానాల దళం ఖండాంతర వ్యూహాత్మక ఆపరేషన్లకు కూడా ఉపయోగపదతాయి; వీటి సహాయంతో బాంబర్లు రోజంతా గాల్లోనే ఎగురుతూ ఉంటాయి. వీటిని తొలి దాడిలో నిర్మూలించడం దాదాపు అసాధ్యం. ఇలా గాల్లోనే ఉంటూ పహారా కాస్తూండడం చాలా ఖర్చుతో కూడుకున్నది.
అరిహంత్‌తో భారత్ కూడా అణుత్రయాన్ని సాధించింది. 2016 ఆగస్టులో అరిహంత్‌ను భారత నౌకాదళంలో కమిషను చేసారు. అరిహంత్ 750 కిమీ పరిధి గల సాగరిక క్షిపణులు 12 గానీ, 3500 కిమీ పరిధి గల 4 కె-4 క్షిపణులు నాలుగింటిని గానీ మోహరించగలదు. భారత్ అణు-మొదటి-దాడి చెయ్యను అనే విధానాన్ని అవలంబిస్తున్నది కాబట్టి, ఒక సమర్ధమైన అణ్వస్త్ర నిరోధక విధానంలో భాగంగా ఈ అణుత్రయాన్ని అభివృద్ధి చేస్తోంది. భారత అణు కార్యక్రమంలో భూమి నుండి భూమికి ప్రయోగించే క్షిపణులు ఉన్నాయి. వీటికి తోడు, 5,000–8000 కిమీ పరిధి గల అగ్ని-5 ఖండాంతర క్షిపణి కూడా ఉంది. 2015 జనవరి 31 న దీన్ని మూడవసారి విజయవంతంగా పరీక్షించారు ఇది 2016 లో సైనిక బలగాల్లో చేరనుంది. భారత్ వద్ద మిరాజ్ 2000, సుఖోయ్ -30 , మిగ్-29 జాగ్వార్ వంటి అణ్వాయుధాలు మోసుకుపోగలిగే యుద్ధ విమానాలు ఉన్నాయి. భూతలం నుండి, గాలిలోనుండి దాడి చేయగలిగే పై వనరులు ఈసరికే వ్యూహాత్మక బలగాల కమాండ్ నియంత్రణలో ఉన్నాయి.ఈ కమాండ్ అణు నియంత్రణ అథారిటీలో భాగంగా ఉంది.
1964 నుండి చైనా అణు సామర్థ్యం కలిగిన దేశం. అమెరికా రష్యాల అణ్వాయుధాల ఒప్పందాల్లో భాగంగా వాటి అణ్వాయుధాల లెక్క తెలుస్తుంది కానీ చైనా విషయంలో ఆ నిబంధనలేమీ లేవు. ఆ దేశాల స్థాయిలో కాకున్నా, చైనాకు అణుత్రయం ఉంది. చైనా అణ్వాయుధ సంపత్తి ఫ్రాన్స్, ఇంగ్లాండులతో సమాన స్థాయిలో ఉంటుంది. ప్రధాన్ంగా ఇవి భూమిపై నుండి ప్రయోగించే ఖండాంతర, మధ్యంతర పరిధి క్షిపణులు, క్రూయిజ్ క్షిపణుల రూపంలో ఉంది. చైనా ఈ క్షిపణులను భారీ సొరంగ నిర్మాణాల్లో దాచి ఉంచింది. ఈ సొరంగాలు 5,000 కిమీ పైబడి పొడవుంటాయి. వీటిలో అణ్వాయుధాలను, బలగాలను తరలించడానికి వాడుతారు అని మైకెల్ టర్నర్ అనే అమెరికా రిప్రజెంటేటివ్ చెప్పాడు చైనా సైన్యపు న్యూస్‌లెటర్ ఈ సొరంగాల వ్యవస్థను అండర్‌గ్రౌండ్ గ్రేట్ వాల్ ఆఫ్ చైనాగా వర్ణించింది.
అణ్వాయుధాలను ప్రయోగించడానికి మూడు రకాల పద్ధతు లున్నాయి. బాంబరు విమానాల ద్వారా, ఖండాంతర క్షిపణుల ద్వారా, జలాంతర్గామి నుండి ప్రయోగించే బాలిస్టిక్ క్షిపణుల ద్వారా. ఈ మూడు రకాల ప్రయోగ వ్యవస్థలను ను కలిపి అణుత్రయం అంటారు. ఈ మూడు రకాల ప్రయోగ సామర్థ్యం కలిగి ఉన్న దేశంపై శత్రు దేశం తొలి దాడి చేసినా, మొత్తం అన్ని క్షిపణులనూ తొలిదాడి లోనే ధ్వంసం చేసే అవకాశాలు చాలా తక్కువగా ఉంటాయి. శత్రు దేశంపై అణు ఎదురు దాడి చేసే అవకాశం ఈ దేశానికి ఉంటుంది. తద్వారా దేశం యొక్క అణ్వస్త్ర నిరోధక శక్తి పెరుగుతుంది.
పాకిస్తాన్ అణ్వాయుధాలు ముఖ్యంగా భూమిపై నుండి ప్రయోగించేవే. పాకిస్తాన్ అణు కార్యక్రమం కనీస అణ్వస్త్ర నిరోధ సామర్థ్యాన్ని అభివృద్ధి చేసుకోవడంపై ఆధారపడి ఉంది. కానీ పూర్తి స్థాయి యుద్ధంలో, అణ్వాయుధ ప్రయోగ డాక్ట్రిన్‌లో చెప్పిన నిబంధనలను అతిక్రమించిన సందర్భంలో అణ్వాయుధాలను ఉపయోగిస్తుంది. కార్నెగీ ఎండోమెంట్స్ కు చెందిన ఇస్కందర్ రెహ్‌మాన్ చెప్పాడు ".పాకిస్తాన్ తన నౌకా దళంలోకి అణ్వాయుధాలను మోహరించే సమయం ఎంతో దూరంలో లేదు"
చైనా వద్ద -6 బాంబరు విమానాలు ఉన్నాయి. వీటితో పాటు మార్పులు చెసిన కొన్ని -6 విమానాలనే ఇంధన విమానాలుగా కూడా వాడుతున్నారు. రష్యాకు చెందిన ఇల్యూషిన్ -78 ఇంధన విమాన ట్యాంకర్లు కూడా రానున్నాయి. కొత్తగా చేర్చిన -6 విమానాల్లో దూర పరిధి క్రూయిజ్ క్షిపణి -10 లు ఉన్నాయి. -6 బాంబర్లతో పాటు, -16, -10, -7 -30 వంటి అనేక వ్యూహాత్మక ఫైటర్లు, బాంబర్లూ కూడా చైనా వద్ద ఉన్నాయి.
ఫ్రాన్స్ వద్ద ఉన్న బాలిస్టిక్ క్షిపణి జలాంతర్గాములు, డసాల్ట్ రఫేల్ విమానాలు అణ్వాయుధాలతో మోహరించి ఉన్నాయి. భూమిపై నుండి అణ్వాయుధాలు ప్రయోగించగల మంధ్యంతర పరిధి క్షిపనులు కూడా ఉండేవి. అయితే సోవియట్ యూనియన్ విచ్ఛిన్నమయ్యాక, వీటిని తొలగించారు. ప్రస్తుతం ఫ్రాన్స్ వద్ద భూమిపైనుండి ప్రయోగించే అణ్వాయుధాలు లేవు.
మూడు వ్యవస్థల్లోనూ ఒకటి లేదా రెండిట్లో పరిమిత స్థాయి అణు సామర్థ్యం కలిగి ఉంటే దాన్ని ఆంకురిస్తున్న శక్తి అనవచ్చు. ఈ శక్తులకు ప్రయోగాత్మక దశలో ఉన్న వాహనాలు ఉండవచ్చు, కానీ అణ్వస్త్ర నిరోధక నిఘాకు ఇంకా సిద్ధంగా ఉండి ఉండదు.
కింది దేశాలను పూర్తి స్థాయి అణుత్రయ శక్తులుగా చెప్పవచ్చు. మూడు అంచెల్లోనూ, ప్రపంచవ్యాప్తంగానూ అణు ఎదురుదాడి చెయ్యగల సామర్థ్యం వీటికి ఉంది. తమ వాయు సేనను, నౌకా సేననూ నిఘా కోసం పంపించనూ గలవు.
సినిమాకు ఫిలింఫేర్ ఉత్తమ నటి పురస్కారం అందుకున్నారు ప్రీతి. అదే ఏడాది మరో బ్లాక్ బస్టర్ కోయీ మిల్ గయాలో నటించారు ఆమె. ఆ సంవత్సరానికిగానూ ఈ రెండు సినిమాలు అతి ఎక్కువ వసూళ్ళు సాధించిన చిత్రాలుగా నిలవడం విశేషం. 2004లో ఆమె నటించిన వీర్-జీరా సినిమాతో ప్రేక్షకుల, విమర్శకుల ప్రశంసలు పొందారు ఆమె. ఆ తరువాత ఆమె నటించిన సలాం నమస్తే , కభీ అల్విదా నా కెహనా సినిమాలు ఓవర్ సీస్ లో అతి పెద్ద హిట్లుగా నిలిచాయి. ఈ భారీ విజయాలతో ప్రీతీ బాలీవుడ్ లో టాప్ కథానాయికగా మారారు. 2008లో కెనడా చిత్రం హెవెన్ ఆన్ ఎర్త్ సినిమాతో మొట్టమొదటిసారిగా అంతర్జాతీయ చిత్రంలో నటించారు ప్రీతీ. ఈ సినిమాలోని నటనకు చికాగో అంతర్జాతీ ఫిలిం ఫెస్టివల్ లో ఆమె సిల్వర్ హ్యూగో ఉత్తమ నటి పురస్కారం అందుకున్నారు.
నటే కాక, ప్రీతీ ఒక సమాజిక సేవకురాలు కాడా. ఆమె కొన్నాళ్ళు దక్షిణ ఆసియా బిబిసి న్యూస్ ఆన్ లైన్ లో కాలమ్ నిర్వహించారు. ప్రీతీ ఒక మంచి వ్యాఖ్యాత, స్టేజ్ పర్ఫార్మర్ కూడా. తన మాజీ ప్రియుడు నెస్ వాదియాతో కలసి పి.జెడ్.ఎన్.జెడ్ మీడియా అనే నిర్మాణ సంస్థను కూడా స్థాపించారు. భారత ప్రీమియర్ లీగ్ లోని కింగ్స్ పంజాబ్ టీంకు సహ యజమాని ప్రీతీ. ఏదైనా ఉన్నదున్నట్టు మాట్లాడే ప్రీతీ పేరు ఎక్కువగా మీడియాలో ఉంటూనే ఉండేవారు. ఆమె ఎన్నో వివాదాల్లోనూ చిక్కుకున్నారు. 2003లో భారత్ షా కేసు సమయంలో భారత మాఫియా గురించి ఆమె చేసిన వ్యాఖ్యల వల్ల కోర్టులో ఏకైక సాక్షిగా నిలిచి నిర్భయంగా తన సాక్ష్యం చెప్పారు ఆమె. ఈ సందర్భంగా ప్రీతీకి జాతీయ గాడ్‌ఫ్రే ఫిలిప్స్‌ బ్రేవరీ అవార్డు కూడా అందుకున్నారు.
ప్రీతి జింటా ప్రముఖ బాలీవుడ్ నటి. ఆమె హిందీ సిసిమాలతో పాటు తెలుగు, పంజాబీ, ఇంగ్లీష్ సినిమాల్లో కూడా నటించారు. క్రిమినల్ సైకాలజీ విభాగంలో డిగ్రీ చదివాకా, సినిమాల్లోకి వచ్చారు ప్రీతీ. 1998లో దిల్ సే సినిమాతో తెరంగేట్రం చేసిన ఆమె అదే సంవత్సరం సోల్జర్ సినిమాలో కూడా నటించారు. దిల్ సే సినిమాలోని ఆమె నటనకు ఫిలింఫేర్ ఉత్తమ నటి డెబ్యూ పురస్కారం అందుకున్నారు. ఆ తరువాత 2000లో ఆమె నటించిన క్యా కెహనా సినిమాలో ఆమె నటనకు విమర్శకుల ప్రశంసలు లభించాయి. ఆమె తన పాత్రలతో బాలీవుడ్ హీరోయిన్ పాత్రలనే మార్చేశారు ఆమె. ఆమె వివిధ రకాలైన పాత్రలను పోషించడం ద్వారా ప్రేక్షకులను ఆకట్టుకోవడమే కాక, ఎన్నో పురస్కారాలు పొందారు ప్రీతీ.
1975 జనవరి 31న హిమాచల్ ప్రదేశ్ లోని సిమ్లా జిల్లాలో రొహ్రు ప్రాంతంలో జన్మించారు ప్రీతీ. ఆమె తండ్రి దుర్గానంద్ జింటా సైన్యంలో అధికారిగా పనిచేసేవారు. ఆమె 13వ ఏట ఒక కార్ ప్రమాదంలో ఆయన మరణించారు. ఆ ప్రమాదంలో ఆమె తల్లి నీల్ ప్రభ తీవ్రంగా గాయపడ్డారు. దాంతో ఆమె రెండేళ్ళు మంచం మీదే ఉన్నారు. తన తండ్రి మరణంతో అన్నీ ముందే గ్రహించి, పెద్దరికంగా ఆలోచించడం అలవాటు అవ్వటమే తన జీవితంలో మొదటి, అతిపెద్ద మలుపు అని అంటారు ఆమె. ఆమెకు ఒక అన్నయ్య దీపాంకర్, ఒక తమ్ముడు మనీష్. ప్రస్తుతం దీపాంకర్ భారత సైన్యంలో కమిషన్డ్ అధికారిగా పనిచేస్తుండగా, మనీష్ కాలిఫోర్నియాలో స్థిరపడ్డారు.
1997లో వేరే ఆడిషన్ కు వెళ్ళిన ప్రీతీని దర్శకుడు శేఖర్ కపూర్ చూసి ఆడిషన్స్ నిర్వహించి ఆమెను నటిని అవ్వమని సలహా ఇచ్చి, తన సినిమా తర రం పంలో నటించేందుకు ఒప్పించారు. హృతిక్ రోషన్ తో కలసి నటించిన ఈ సినిమా మధ్యలోనే ఆగిపోయింది. ఆ తరువాత ఆమెను దర్శకుడు మణిరత్నం దిల్ సే సినిమాలోకి తీసుకున్నారు. అలా దిల్ సే సినిమాతో తెరంగేట్రం చేశారు ఆమె. సినిమాల్లో నటించిడం మొదలు పెట్టిన కొత్తల్లో తెల్లచీర కట్టుకుని, వానలో డాన్సులు చేస్తూ ఉంటావంటూ వెక్కిరించారట. వారి నుండి ప్రేరణ పొంది వివిధ రకాలైన సినిమాల్లో నటించానని చెబుతారు ప్రీతీ.
ప్రీతీ చిన్నప్పుడు అబ్బాయిలాగానే పెరిగాననీ, అయితే తండ్రిది సైన్యంలో ఉద్యోగం కాబట్టీ ఇంట్లో చాలా క్రమశిక్షణగా ఉండేవారనీ, పిల్లలు కూడా క్రమశిక్షణగానే ఉండేలా జాగ్రత్తలు తీసుకునేవారని చెబుతారు ఆమె. సిమ్లాలోని కాన్వెంట్ ఆఫ్ జీసస్ అండ్ మేరీలో హాస్టల్ లో చదువుకున్నారు. హాస్టల్లో కుటుంబానికి దూరంగా ఉండటం కష్టంగానే ఉన్నా, తనకంటూ మంచి స్నేహితులను సంపాదించుకోవడానికి మంచి అవకాశం కుదిరిందని వివరిస్తారు ప్రీతీ. చదువుకునేప్పట్నుంచే సాహిత్యం పట్ల అభిరుచి ఉన్న ఆమె విలియం షేక్స్పియర్ రచనలను ఎక్కువగా చదివేవారు. బాస్కెట్ బాల్ వంటి క్రీడల్లో కూడా బాగా రాణించేవారు ఆమె.
ఆ తరువాత ఆమె నటించిన క్యా కెహనా సినిమా 2000 వరకు విడుదల కాలేదు. అలాగే తర్వాత చేసిన సోల్జర్ సినిమా విడదల కూడా ఆలస్యమవడంతో, షారుఖ్ ఖాన్, మనీషా కోయిరాలతో కలసి చేసిన దిల్ సే సినిమా మొదట విడుదలైంది. ఈ సినిమాలో ఆమె కేవలం 20 నిమిషాల పాత్ర. కానీ ఆమె నటన మాత్రం ఎన్నో ప్రశంసలు పొందింది. ఈ సినిమాతో ఆమె ఫిలింఫేర్ ఉత్తమ నటి డెబ్యూ పురస్కారం అందుకున్నారు. ప్రధాన కథానాయికగా ఆమె మొదటి చిత్రం సోల్జర్ మంచి విజయం సాధించింది.దిల్ సే, సోల్జర్ రెండు సినిమాలకూ ఫిలింఫేర్ ఉత్తమ నటి పురస్కారం లభించింది.
సనవర్ లోని ది లారెన్స్ పాఠశాలలో చదువుకున్న తరువాత సిమ్లాలోని సెయింట్ బెడె కళాశాల నుండి ఇంగ్లీష్ ఆనర్స్ లో డిగ్రీ పట్టా పుచ్చుకున్నారు. ఆ తరువాత సైకాలజీలో కోర్సులో చేరారు ప్రీతీ. క్రిమినల్ సైకాలజీలో పోస్ట్ గ్రాడ్యుయేషన్ చేసిన ఆమె తరువాత మోడలింగ్ చేయడం మొదలుపెట్టారు. 1996లో ఒక స్నేహితుల పుట్టినరోజు పార్టీలో ఆమెను కలసిన ఒక దర్శకుడు మోడలింగ్ లోకి రమ్మని సలహా ఇచ్చారు. ఆ తరువాత ఆమె మొదటిసారి నటించిన పెర్క్ ప్రకటన పెద్ద హిట్ అయింది. తర్వాత ఆమె లిరిల్ సబ్బు ప్రకటనలోనూ కనిపించారు.
ఆ తరువాత ప్రీతీ తెలుగులో వెంకటేష్ సరసన ప్రేమంటే ఇదేరా , మహేష్ బాబుతో కలసి రాజకుమారుడు సినిమాల్లో నటించారు. హిందీలో అక్షయ్ కుమార్ తో సంఘర్ష్ సినిమాలో హంతకుడైన హీరోను ప్రేమించే సిఐడి ఆఫీసర్ పాత్రలో నటించారు ఆమె. ఆమె నటనకు మంచి పేరొచ్చినా, సినిమా మాత్రం ఆడలేదు.
2000లో క్యా కెహనా సినిమాతో విజయం అందుకున్నారు ప్రీతీ. ఈ సినిమాలో టీనేజ్ లోనే తల్లి అయిన పాత్రలో ఆమె నటనకు విమర్శకుల ప్రశంసలు పొందారు ఆమె. ఫిలింఫేర్ ఉత్తమ నటి పురస్కారం కూడా అందుకున్నారు ప్రీతీ.
నేషనల్ ఎలిజిబిలిటీ కమ్ ఎంట్రన్స్ టెస్ట్ ) భారతదేశంలో అండర్ గ్రాడ్యుయేట్ మెడికల్ కోర్సులు , దంత విద్యా కోర్సులు చదవాలనుకునే విద్యార్థుల కోసం పెట్టే ప్రవేశ పరీక్ష. భారతదేశంలోని ప్రభుత్వ, ప్రైవేటు కళాశాలలన్నిటికీ ఈ పరీక్ష వర్తిస్తుంది. దీన్ని గతంలో ఆల్ ఇండియా ప్రీ-మెడికల్ టెస్ట్ అనేవారు. వివిధ రాష్ట్రాలు, కళాశాలలూ గతంలో స్వంతంగా నిర్వహించుకుంటూ ఉన్న ప్రవేశ పరీక్షలన్నిటినీ రద్దుచేసి, వాటి స్థానంలో నీట్-యుజిని నిర్వహిస్తున్నారు.
ఎంబిబిఎస్, బిడిఎస్ కోర్సుల కోసం నీట్ ని ప్రస్తుతం నేషనల్ టెస్టింగ్ ఏజెన్సీ నిర్వహిస్తోంది. ఇది, పరీక్షా ఫలితాలను ఆరోగ్య, కుటుంబ సంక్షేమ మంత్రిత్వ శాఖలోని ఆరోగ్య సేవల డైరెక్టరేట్ జనరల్‌కు అందిస్తుంది. 2019 కి ముందు, అమెరికాలో ప్రధాన కార్యాలయం ఉన్న ప్రోమెట్రిక్ టెస్టింగ్ ప్రైవేట్ లిమిటెడ్ భాగస్వామ్యంతో సెంట్రల్ బోర్డ్ ఆఫ్ సెకండరీ ఎడ్యుకేషన్ ఈ పరీక్షను నిర్వహించేది.
2019 సెప్టెంబరులో ఎన్‌ఎంసి చట్టం 2019 ను అమలు చేసిన తరువాత, ఆల్ ఇండియా ఇనిస్టిట్యూట్ ఆఫ్ మెడికల్ సైన్సెస్ , జవహర్‌లాల్ ఇన్స్టిట్యూట్ ఆఫ్ పోస్ట్ గ్రాడ్యుయేట్ మెడికల్ ఎడ్యుకేషన్ & రీసెర్చ్ తో సహా భారతదేశంలోని మెడికల్ కాలేజీలన్నిటిలో ప్రవేశానికి నీట్-యుజి సాధారణ ఆల్ ఇండియా ప్రవేశ పరీక్షగా మారింది. అప్పటి వరకు ఎవరికి వారే ప్రత్యేక ప్రవేశ పరీక్షలు నిర్వహించేవారు.
పరీక్షలో మొత్తం 180 ప్రశ్నలు ఉంటాయి. ఫిజిక్స్, కెమిస్ట్రీలు ఒక్కొక్కదాని నుండి 45 ప్రశ్నలు, బయాలజీ నుండి 90 ప్రశ్నలూ ఉంటాయి. ప్రతి సరైన సమాధానానికీ 4 మార్కులు వస్తాయి. ప్రతి తప్పుకూ ఒక మార్కు కోసేస్తుంది అంటే మైనస్ 1 మార్కు అన్నమాట. పరీక్ష వ్యవధి 3 గంటలు, గరిష్ఠ మార్కులు 720.
గతంలో పంజాబీ ప్రజలు మడమల దిగువ వరకు ధరించిన ఎడమ లేదా కుడి వైపున తెరుచుకొనేటట్లు ఉన్న దుస్తులైన అంగరఖా స్థానంలో ఈ కుర్తా చేరింది. ఇది కొన్ని సార్లు పాత రకం అయిన అంగరఖా, అదే విధమైన గౌను వలె ఉండే "అంగా"గా పిలువబడుతుంది. వదులుగా ఉండే కోటు, కాటన్ వస్త్రంతో కూడుకొని ఉంటుంది. 1960 లలో ఈ పంజాబీ కుర్తా అనేది పాత తరం వస్త్రం అయిన అంగరఖా స్థానంలో ప్రవేశించి ప్రస్తుతం హర్యానాలో ప్రసిద్ధి పొందింది. ఈ పంజాబీ కుర్తా రకం ఉపఖండం వ్యాప్తంగా ప్రసిద్ధి చెందింది. ఇది బెంగాల్, బంగ్లాదేశ్ లలో వాడడం వలన కావచ్చు. ఈ కుర్తా "పంజాబీ" గానూ, ఇది పంజాబ్ ప్రాతంలో కూడుకొని ఉండేదిగా ప్రసిద్ధి పొందింది. ఇది పంజాబీ దుస్తులుగా భావించబడుతుంది. ఈ పంజాబీ కుర్తా అస్సాంలో 1709 ., 1749 . మధ్య మణిపూర్ను పరిపాలించిన మహారాజు గరీబ్ నవాజ్ చే పరిచయం చేయబడింది. అచ్చట ఇది పంజాబీగా పిలువబడింది. ఈ దుస్తులను ఉత్తరప్రదేశ్ లో కూడా ధరిస్తారు. 1960 నుండి మధ్య ప్రదేశ్లో దీనిని సాంప్రదాయంగా ధరించే సాలూకా స్థానంలో చేర్చబడింది.
తంబా అనునది టెహ్మట్గా పిలువబడుతుంది. ఇది పంజాబీ శైలిలో లుంగీవలెనే ఉండి ముందుభాగం మడతపెట్టబడి ఉండే వస్త్రము. ఈ తంబాను భాంగ్రా చేసే నాట్యకారులు ధరిస్తారు. ఈ పంజాబీ టెహ్మట్ ని తూర్పు పంజాబ్ లో ధరిస్తున్నప్పటికీ ఇటీవల సంవత్సరాలలో వాడకం తగ్గింది. దీని స్థానంలో పాజమ్మ అనే వస్త్రం వచ్చింది. పురుషులు ఈ టెహ్మెట్ ను ధరించడం అనేది పూర్తిగా ఆగలేదు. తంబా లేదా లుంగీ అనునది పశ్చిమ పంజాబ్ లో పురుషులు ధరించడం మనం గమనించవచ్చు. పంజాబ్, పాకిస్తాన్ లోని పురుషులు దీనితో పాటు హజారాను ధరిస్తారు. ఈ టహ్మట్ ఒకే రంగులో ఉండి బోర్డర్లు కలిగి యుండదు. ఈ టెహ్మట్ లేదా లాచా అనేది పొడవుగా మడమల వరకు ఉంటుంది. కొన్ని సందర్భాలలో ఇది మడమల కంటే దిగువుగా ఉంటుంది.
లాచా అనునది టెహ్మట్ కన్నా విభిన్నంగా ఉండి ఒక బోర్డరును కలిగి ఉంటుంది. అది వివిధ రంగులతో కూడుకొని ఉంటుంది. ఈ లాచా అనునది పశ్చిమ పంజాబ్ లో ప్రసిద్ధమైనది. ఈ లాచా అనేది టెహ్మట్ వలే కాకుండా అనేక మడతలతో ధరించబడి ఉంటుంది. పంజాబ్ లోని కొన్ని ప్రాంతాలలోని మహిళలూ టెహ్మట్, లాచా లను ధరిస్తారు. ముఖ్యంగా గుజరాత్ లోని జిల్లాలైన గుజ్రన్ వాలా, షాపూర్, ముజ్జఫార్గర్ లలో లాచాలను ధరిస్తారు.
పంజాబీ కుర్తా రెండు దీర్ఘవృత్తాకార ముక్కలతో ప్రక్కవైపుల చీలికలతో, ముందుకు తెరుచుకొనేటట్లు మెడ దిగువభాగాన ధరించుటకు తయారుచేస్తారు. గతంలో ఇది పురుషులు ధరించడానికి సాంప్రదాయకమైన దుస్తులుగా ఉండేవి. దాని బటన్స్ చుట్టు బంగారు లేదా వెండి గొలుసులతో కూడుకొని ఉంటుంది.
అభ్యుదయ రచయితల సంఘం, గుంటూరు శాఖ కొండేపూడి శ్రీనివాసరావు మరణానంతరం అతని స్మృత్యర్థం 1986 నుండి 2016 వరకు కొండేపూడి సాహితీసత్కారాన్ని అతని కుటుంబ సభ్యుల సహకారంతో ప్రదానం చేసింది. ఈ సత్కారాన్ని పొందిన సాహితీవేత్తలు:
ఇతడు పశ్చిమ గోదావరి జిల్లా, కాళ్ళ మండలం బొండాడ గ్రామంలో సెప్టెంబరు 4, 1924న జన్మించాడు. ఇతడు పోలాండ్ దేశంలోని వార్సా విశ్వవిద్యాలయం నుండి ఎలక్ట్రానిక్స్ పట్టభద్రుడయ్యాడు.విదేశీ కమ్యూనిస్టు సాహిత్యాన్ని తెలుగులోకి అనువదించాడు.గుంటూరు జిల్లా అభ్యుదయ రచయితల సంఘం అధ్యక్షునిగా పనిచేశాడు. అరసం రాష్ట్రశాఖకు కార్యవర్గ సభ్యుడిగా ఉన్నాడు. రాష్ట్రంలో ఇండో సోవియట్ కల్చరల్ సొసైటిని స్థాపించాడు. ఇండో జి.డి.ఆర్.మిత్రమండలి జాతీయ సమితి కార్యదర్శిగా పనిచేశాడు. ఇండియన్ టొబాకో అసోసియేషన్ అధ్యక్షుడిగా ఉన్నాడు. బల్గేరియా మిత్ర సంఘం, శాంతి సంఘీభావ సమితి మొదలైన సంస్థల నాయకుడిగా కృషి చేశాడు. పులుపుల వెంకటశివయ్య సాహిత్య అవార్డును పొందారు.ఇతడు 1985, జూలై 22న మరణించాడు. ఇతని మరణానంతరం అభ్యుదయ రచయితల సంఘం గుంటూరు జిల్లాశాఖ పెనుగొండ లక్ష్మీనారాయణ సంపాదకత్వంలో "స్మృతిరేఖలు" పేరుతో ఒక స్మారక సంచికను ప్రచురించింది. ఈ సంస్థ 1986 నుండి ఈయన పేరుతో కొండేపూడి సాహిత్య అవార్డులు ప్రకటిస్తున్నది.
కొండేపూడి శ్రీనివాసరావు అభ్యుదయ రచయిత, ఇండో సోవియట్ కల్చరల్ సొసైటి నిర్మాత,బహుభాషా కోవిదుడు,వ్యాపారవేత్త.అంతర్జాతీయ శాంతి కాముకుడు.
గ్రామంలో ఒక ప్రభుత్వ బాలవాడి, ఒక ప్రభుత్వ ప్రాథమిక పాఠశాల, ఒక ప్రభుత్వ మాధ్యమిక పాఠశాల ఉన్నాయి.
ఈ గ్రామంలో పోస్టాఫీసు, ఇంటర్నెట్, కొరియర్ వంటి సదుపాయాలు లేవు. అవి గ్రామానికి 5 నుంచి 10 కిలోమీటర్ల పరిధిలో ఉన్నాయి. గ్రామానికి టెలిఫోన్ సౌకర్యం ఉంది.
మొబైల్ ఫోన్ కవరేజి గ్రామంలో ఉంది. గ్రామానికి ప్రైవేటు బస్ సర్వీసు ఉంది. ఈ గ్రామం జాతీయ రహదారితో కాని, రాష్ట్ర్ర హైవేతో కాని అనుసంధానం కాలేదు. గ్రామానికి సమీప రైల్వే స్టేషను 10కి.మీల పరిధిలో ఉంది.
ఈ గ్రామంలో ఒక పశువైద్యశాల ఉంది. ఈ గ్రామానికి ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం 5 కిలోమీటర్ల లోపు ఉన్నాయి.
సామాజిక ఆరోగ్య కేంద్రం, మాతా శిశు సంరక్షణా కేంద్రం, టి.బి వైద్యశాల, అలోపతీ ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం మొదలైనవి గ్రామానికి 5 నుంచి 10 కిలోమీటర్ల లోపే ఉంది.
ఈ గ్రామంలో సహకార బ్యాంకు గాని, వాణిజ్య బ్యాంకు గాని, వ్యవసాయ పరపతి సంఘం కాని, స్వయం సహాయక బృందాలు కాని, వ్యవసాయ మార్కెటింగ్ సొసైటీ కాని లేవు.ఎ.టి.యం. సదుపాయం కూడా లేదు. ఇవన్నీ గ్రామానికి ఐదు, పది కిలోమీటర్ల దూరంలో ఉన్నాయి.
అందగత్తె. అత్యధిక సంపాదనపరురాలు. ఎక్కువకాలం కొనసాగిన సూపర్‌మోడల్‌. బ్రెజిల్‌ భామ గిసెలె బండ్చెన్‌ గురించి ఇప్పుడు ఎంతైనా చెప్పొచ్చు. అంతకుముందు ఈవిడ కథే వేరు. పూట గడవడానికి పద్నాలుగేళ్లకే కొలువు చేసింది. మోడలింగ్‌కి పనికిరావంటూ ఛీత్కరింపులు ఎదుర్కొంది. ఇలాంటివెన్నో. ఫోర్బ్స్‌ జాబితాలో మేటిగా నిలిచిన ఆమె సంగతులివి.
ఆరుగురు అక్కాచెల్లెళ్లున్న కుటుంబంలో పుట్టింది. కుటుంబ భారం మోయడానికి పద్నాలుగేళ్లపుడే వెయిటర్‌గా, మాల్‌ ఉద్యోగిగా మారింది.
వాలీబాల్‌ క్రీడాకారిణి కావాలని గిసెలె ఆశ. కానీ అనుకోకుండా మోడలింగ్‌లోకి అడుగుపెట్టింది. ఓ మాల్‌లో షాపింగ్‌ చేస్తుండగా ఎలైట్‌ ఏజెన్సీకి చెందిన ఏజెంట్లు మోడలింగ్‌కి రమ్మని ఆహ్వానించారు.
ఇంగ్లిష్‌ రాదు. తొలి క్యాట్‌వాక్‌నే కిందపడిపోయింది. అందంగా లేవంటూ కామెంట్లు. మొదట్లో చాలానే భరించింది. 42 ఆడిషన్లకు వెళ్లినా మోడల్‌గా ఎంపిక కాలేదు. అవకాశాల కోసం బ్రెజిల్‌ నుంచి లండన్‌కి మకాం మార్చింది. ‘నీ కళ్లు చిన్నగా ఉన్నాయి. ముక్కు మరీ పొడుగ్గా ఉందంటూ అక్కడా అవమానాలే ఎదుర్కొంది.
ఎలాగోలా కష్టపడి చిన్నచిన్న అవకాశాలు చేజిక్కించుకుంది. 1998లో బండ్చెన్‌ ఫొటో వోగ్‌ పత్రిక ముఖచిత్రంపై మెరవడంతో తన దశ తిరిగింది. అవకాశాలు వరుసకట్టాయి. టైటానిక్‌ హీరో లియోనార్డో డికాప్రియాతో ప్రేమాయణం సైతం కలిసొచ్చింది.
సూపర్‌ఫామ్‌లో ఉన్నపుడు ఈ భామ సృష్టించిన సంచలనాలు ఎక్కువే. 2007లో లోదుస్తుల తయారీ సంస్థ విక్టోరియాతో కనీవినీ ఎరుగని భారీ ఒప్పందం కుదుర్చుకుంది. ఏడాదిలో ఇరవైకిపైగా మేగజైన్ల కవర్‌పేజీలకు పోజులిచ్చింది. ఫ్యాషన్‌ చరిత్రలోనే అత్యంత విలువైన వందకోట్ల విలువైన రెడ్‌ హాట్‌ బ్రా ధరించింది.
సూపర్‌మోడల్‌ అయ్యాక మోకాళ్లను పైకి ఎత్తి పాదాలను గాల్లోకి తన్నే 'హార్స్‌ వాక్‌ ' అనే ట్రెండ్‌ని సృష్టించింది గిసెలెనే. ఇప్పటికి ఏడువేలకు పైగా మేగజైన్ల ముఖచిత్రంగా నిలిచింది. ఈమెకన్నా ముందుంది ప్రిన్సెస్‌ డయానా మాత్రమే.
ఐక్యరాజ్యసమితి పర్యావరణ కార్యక్రమానికి రాయబారి. అత్యంత శక్తివంతమైన మహిళల్లో నాలుగోస్థానం. వరుసగా ఆరేళ్లు ప్రపంచంలో అత్యధిక పారితోషికం తీసుకున్న మోడల్‌. ఏంజెలినా జోలీ, బియాన్స్‌ నోల్స్‌తో కలిసి సంయుక్తంగా అత్యధికులు కోరుకునే తారగా నిలవడం. ఇవీ ఆమె ఘనతలే.
అందం, సంపాదనలోనే కాదు దాతృత్వంలోనూ గిలెసె ముందే. బ్రెజిల్‌ జీరో హంగర్‌ ప్రోగ్రామ్‌, రెడ్‌క్రాస్‌ రిలీఫ్‌ ఫండ్‌, హైతీ భూకంప బాధితుల నిధి, ఆఫ్రికా ఎయిడ్స్‌ నిరోధక కార్యక్రమాలకు భూరి విరాళాలిచ్చింది.
గిసెలె బండ్చెన్‌ బ్రెజిల్ దేశానికి చెందిన ఒక సూపర్ మోడల్. 2016 ఒలింపిక్స్ ప్రారంభవేడుకలలో ఈవిడ పాల్గొని ప్రత్యేక ఆకర్షణగా నిలిచింది.
ఉపగ్రహ వాహనం మొదటి దశను కోర్ స్టేజి 1 అంటారు. ఇందులో ఘన ఇంధనాన్ని చోదకంగా ఉపయోగిస్తారు. ఘన ఇంధనం పేరు అనగా హైడ్రాక్సీటేర్మినేటేడ్ పాలి బ్యుటడైన్.కోర్ స్టేజి 1లో138.2టన్నుల అనగా హైడ్రాక్సీటేర్మినేటేడ్ పాలి బ్యుటడైన్ నింపబడి ఉండును.అంతేకాకుండగా కోర్ స్టేజి 1కు అదనంగా ఆరు స్ట్రాపాన్ మోటరులు బిగింప బడి ఉన్నాయి. ఒక్కొక్క స్ట్రాపాన్ మోటరులో 12.2టన్నుల ఘన హైడ్రాక్సీ టేర్మినేటేడ్ పాలి బ్యుటడైన్ ఇంధనం నింపబడి ఉండును.మొదటి దశ కోర్ స్టేజి 1 వ్యాసం 2.8 మీటర్లు., స్ట్రాపాన్ మోటరుల వ్యాసం ఒక మీటరు.మొదటి దశ కోర్ స్టేజి 1 పొడవు20 మీటర్లు, స్ట్రాపాన్ మోటరు పొడవు 12 మీటర్లు.
పిఎస్‌ఎల్‌వి-సీ32 ఉపగ్రహ వాహకనౌక ద్వారా ఇండియన్ రిజినల్ నావిగేసన్ శాటిలైట్ సిస్టం పరిధిలో భాగమైన 6 వ ఉపగ్రహమైన ఐఆర్ఎన్ఎస్ఎస్-1ఎఫ్ ఉపగ్రహాన్ని అంతరిక్షములో నిర్దేశిత కక్ష్యలోకి పంపుటకు నిర్ణయించారు. ఇండియన్ రిజినల్ నావిగేసన్ శాటిలైట్ సిస్టం పరిధిలో మొత్తం 7 ఉపగ్రహాలను ప్రయోగించవలసి ఉండగా ఇప్పటి వరకు 5 ఉపగ్రహాలను అనుకున్న విధంగా నిర్దేశిత అంతరిక్ష కక్ష్యలో ప్రవేశ పెట్టడం జరిగింది.ఆవరుసలో పిఎస్‌ఎల్‌వి-సీ32 ఉపగ్రహ వాహకనౌక ద్వారా కక్ష్యలో ప్రవేశ పెట్టబడుచున్న ఐఆర్ఎన్ఎస్ఎస్-1ఎఫ్ ఉపగ్రహం ఆరవది.
పిఎస్‌ఎల్‌వి శ్రేణికి చెందిన రకానికి చెందిన వాహకనౌకల ద్వారా పలు ఉపగ్రహాలను అంతరిక్షంలో, కక్షలో ఇస్రో ప్రవేశపెట్టినది. ఐఎన్‌ఎస్‌ఎస్ శ్రేణికి చెందిన 1,1,1, 1, 1 ఉపగ్రహాలను అంతరిక్ష కక్ష్యలో పిఎస్‌ఎల్‌వి శ్రేణికి చెందిన రకానికి చెందిన వాహకనౌకల ద్వారానే ప్రవేశపెట్టారు.అంతేకాదు చంద్రయాన్-1, జీశాట్-12, రీశాట్-1, మార్స్ ఆర్బిటర్ స్పేస్‌క్రాప్ట్‌లను, డిఎమ్‌సి-3 ఉపగ్రహాలను కూడా పిఎస్‌ఎల్‌వి శ్రేణికి చెందిన రకానికి చెందిన ఉపగ్రహ వాహకనౌకల ద్వారానే ప్రవేశపెట్టారు.
పిఎస్‌ఎల్‌వి-సీ32 ఉపగ్రహ వాహకనౌకను ఆంధ్రప్రదేశ్ రాష్ట్రంలోని, నెల్లూరు జిల్లాలోని, శ్రీహరికోటలో ఉన్నటువంటి అంతరిక్షప్రయోగ కేంద్రమైన సతీష్ థవన్ అంతరిక్ష కేంద్రం లోని, రెండవ ప్రయోగ కేంద్రంనుండి ప్రయోగించుటకు నిర్ణయించారు.పిఎస్‌ఎల్‌వి-సీ32 ఉపగ్రహ వాహకనౌకను గురువారం, 10 మార్చి,2016న సాయంత్రం 4 గంటలకు ప్రయోగిస్తారు.మంగళవారం ఉదయం 09:30 గంటలకు 54:30 గంటల కౌంట్ డౌన్ మొదలైనది.